CELEX: 62021TN0534
Language: fi
Date: 2021-09-01 00:00:00
Title: Asia T-534/21: Kanne 1.9.2021 – VP v. Cedefop

25.10.2021   
            
            
               FI
            
            
               Euroopan unionin virallinen lehti
            
            
               C 431/47
            
         
      Kanne 1.9.2021 – VP v. Cedefop
      (Asia T-534/21)
      (2021/C 431/55)
      Oikeudenkäyntikieli: englanti
      
         Asianosaiset
      
      
         Kantaja: VP (edustaja: asianajaja L. Levi)
      
         Vastaaja: Euroopan ammatillisen koulutuksen kehittämiskeskus (Cedefop)
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan vastaajan päätöksen olla panematta täytäntöön Euroopan unionin yleisen tuomioistuimen 16.12.2020 asiassa T-178/18, VP v. Cedefop, antaman tuomion tuomiolauselman 1 ja 2 kohtaa
               
            
                  —
               
               
                  kumoamaan siihen liittyvän päätöksen, jonka mukaan kantajan työsopimusta ei uusita toistaiseksi voimassa olevaksi työsopimukseksi taannehtivin vaikutuksin
               
            
                  —
               
               
                  velvoittamaan vastaajan maksamaan kantajalle aiheutuneesta henkisestä kärsimyksestä korvauksen, jonka kohtuulliseksi määräksi on arvioitu 50 000 euroa
               
            
                  —
               
               
                  velvoittamaan vastaajan maksamaan kantajalle aiheutuneesta aineellisesta vahingosta korvauksen, joka vastaa rahamäärältään kuluja, jotka ovat aiheutuneet oikeudenkäyntiä edeltäneestä menettelystä, joka oli tarpeellinen asiassa T-178/18, VP v. Cedefop, annetun tuomion julistamispäivästä lähtien
               
            
                  —
               
               
                  velvoittamaan vastaajan vastaamaan oikeudenkäyntikuluista.
               
            
         Oikeudelliset perusteet ja pääasialliset perustelut
      
      Kanteensa tueksi kantaja vetoaa neljään kanneperusteeseen.
      
                  1)
               
               
                  Ensimmäinen kanneperuste, joka perustuu väitteelle, että valittajan päätöksellä olla panematta täytäntöön 16.12.2020 asiassa T-187/20, VP v. Cedefop, annetun tuomion tuomiolauselman 1 ja 2 perustelukappaletta loukataan perusteluvelvollisuutta.
               
            
                  2)
               
               
                  Toinen kanneperuste, joka perustuu väitteelle, että vastaaja on laiminlyönyt huolenpitovelvollisuuttaan.
               
            
                  3)
               
               
                  Kolmas kanneperuste, joka perustuu väitteelle, että vastaaja on rikkonut yhdenvertaisen kohtelun ja luottamuksensuojan periaatteita.
               
            
                  4)
               
               
                  Neljäs kanneperuste, joka perustuu väitteelle, että vastaaja on käyttänyt väärin toimivaltaansa.